b'\n_START_ARTICLE_\nNicolaj Thomsen\n_START_SECTION_\nKlubkarriere\n_START_PARAGRAPH_\nThomsen spillede i Skagen IK, inden han som 13-\xc3\xa5rig skiftede til Frederikshavn fI. Tre \xc3\xa5r senere, som 16-\xc3\xa5rig, skiftede han til AaB.\n_START_SECTION_\nAaB\n_START_PARAGRAPH_\nNicolaj Thomsen fik sin debut for AaB den 4. april 2012 i en Superliga-kamp mod FC Midtjylland, der endte 1-2 til g\xc3\xa6sterne fra FC Midtjylland. I debutkampen spillede Nicolaj Thomsen alle 90 minutter. I sin f\xc3\xb8rste s\xc3\xa6son fik han seks kampe, hvoraf de fem var som indskiftningsspiller. Han scorede sit f\xc3\xb8rste m\xc3\xa5l for AaB i 4-1-sejren over Randers FC 12. november 2013 i sin 42. superligaoptr\xc3\xa6den. Nicolaj Thomsen forl\xc3\xa6ngede sin kontrakt i 2013, s\xc3\xa5 den l\xc3\xb8b til 31. december 2016. Inden forl\xc3\xa6ngelsen varede kontrakten til vinteren 2013. Kent Nielsen, AaBs cheftr\xc3\xa6ner, udtalte, at Nicolaj Thomsen "har jo alt det, som man eftersp\xc3\xb8rger omkring en moderne fodboldspiller i topfodbold. Et stort l\xc3\xb8bepensum og en fin teknik."\n_START_SECTION_\nFC Nantes\n_START_PARAGRAPH_\nNikolaj Thomsen skiftede i sommerpausen 2016 til den franske klub FC Nantes. Prisen var if\xc3\xb8lge Tipsbladet p\xc3\xa5 3,9 millioner kroner, der kunne stige til 4,5 millioner kroner betinget af pr\xc3\xa6stationer. I transfervinduet i sommeren 2015 var Thomsen ogs\xc3\xa5 t\xc3\xa6t p\xc3\xa5 at skifte til den franske klub, men forhandlingerne blev dog bremset, da Thomsen er 90\xc2\xa0% blind p\xc3\xa5 h\xc3\xb8jre \xc3\xb8je.  Thomsen opn\xc3\xa5ede 13 kampe for klubben, inden han i januar 2017 vendte tilbage til Danmark.\n_START_SECTION_\nF.C. K\xc3\xb8benhavn\n_START_PARAGRAPH_\nDen 12. januar 2017 blev det offentliggjort, at Thomsen havde skrevet kontrakt med F.C. K\xc3\xb8benhavn g\xc3\xa6ldende til sommeren 2021.'